 

**PROJEKT**

**„Kooperácie v oblasti vzdelávania v pohraničnom regióne SK-AT“**

**podporovaný programom spolupráce INTERREG V-A Slovenská republika – Rakúsko2014 - 2020**

**(Akronym: BIG SK-AT)**

**Popis projektu**

Slovensko-rakúsky pohraničný región s dvoma hlavnými mestami – Viedňou a Bratislavou- predstavuje významnú oblasť z hľadiska aktívneho stretávania sa obyvateľov.

V oblasti, ktorá sa vyznačuje jazykovou a kultúrnou rôznorodosťou narastá význam viacjazyčného vzdelávania, najmä obojstranného osvojovania si jazyka suseda, ako aj získavania interkultúrnych poznatkov a skúseností.

Rozvoj týchto kompetencií, začínajúci už v útlom detstve, ponúka deťom a mládeži do budúcnosti nové možnosti vzdelávania, pracovných a životných príležitostí, ako aj trávenia voľného času. Paralelne s tými možnosťami sa v tomto rastúcom viacjazyčnom regióne a vo Viedni vytvára základ pre integrovaný a obojstranne výhodný pracovný trh založený na každodenných kontaktoch.

Tieto tendencie neunikajú pozornosti politikov ani samospráv.

Hlavným zámerom je, aby sa zvýšilo povedomie a informovanosť (predovšetkým rodičov) o význame viacjazyčného vzdelávania pre každodenný spoločenský a hospodársky život.

Značný význam majú opatrenia zamerané na vytváranie nových metodických koncepcií pre potreby viacjazyčného vzdelávania, ktoré vychádzajú z množstva rozmanitých a autentických jazykových podnetov, ako aj na potreby ďalšieho vzdelávania pedagógov.

Zapojenie samospráv do projektu významne podporí udržateľnosť výsledkov.

Potreba cezhraničného prístupu vyplýva predovšetkým zo spoločných cieľov zúčastnených partnerov. Vytvorenie inovatívnej ponuky vzdelávacích aktivít a ich zavedenie do praxe s cieľom zvýšiť kvalitu jazykového vzdelávania v materských a základných školách.

Všetky skúsenosti a partnerstvá z predchádzajúcich projektov by mali splynúť v jeden výsledný produkt, ktorý však zohľadní individuálne aspekty jednotlivých zúčastnených regiónov.

Spoločne vytvorený cezhraničný vzdelávací program má zabezpečiť kontinuitu jazykového a inovatívneho vzdelávania so zameraním na viacjazyčnosť od materskej školy až po 2. Stupeň ZŠ v pohraničnom regióne.

**Ciele /Aktivity/Produkty**

***Hlavným cieľom projektu*** „Kooperácie v oblasti vzdelávania v pohraničnom regióne SK-AT (Akronym: BIG SK-AT) je :

* vytvoriť v rámci cezhraničnej spolupráce zodpovedných inštitúcií **súbor pedagogických a kvalifikačných opatrení na podporu jazykového a inovatívneho vzdelávanie v MŠ a ZŠ** a ich následné zavedenie do praxe**.**

**Spoločne vytvorený cezhraničný vzdelávací program** na podporu kontinuálneho jazykového a inovatívneho vzdelávania so zameraním na viacjazyčnosť, ktorý bude obsahovať metodické a učebné koncepcie, materiály, odporúčania a návrhy vychádzajúce z princípov zážitkovej pedagogiky.

***Ďalšie ciele projektu:***

1. **Zvyšovanie kvality opatrení** na podporu viacjazyčného vzdelávania v ranom veku **prostredníctvom zážitkového učenia.**

**Vytvorenie inovatívnych metodických prístupov** na zvýšenie kvality viacjazyčného vzdelávania, s osobitným dôrazom na každodenné situácie detí a žiakov. Tieto prístupy zvýšia motiváciu žiakov a pedagógov.

1. **Vytváranie pozitívnej verejnej mienky** o výhodách, resp. nutnosti viacjazyčného vzdelávania

Dosiahnutie cieľa prostredníctvom **šírenia informácií o týchto aktivitách** **smerom k politikom zriaďovateľom škôl, pedagógom a rodičom**. Postupné začlenenie inštitúcií poskytujúcich vzdelávanie pedagogického zamerania.

1. **Zvýšenie odborných kompetencií pedagogických pracovníkov** v oblasti podpory jazykového a inovatívneho vzdelávania

**Nové formy ďalšieho vzdelávania pedagógov** orientované na zvýšenie ich odbornej kompetencie v oblasti sebahodnotenia, reflexie vlastnej pedagogickej práce a následne k zlepšeniu vlastných pedagogických výkonov. Týmto spôsobom je možné trvalo posunúť prácu pedagóga na vyššiu odbornú úroveň.

**Cieľové skupiny**

* Deti materských škôl
* žiaci, študenti
* pedagogický pracovníci, učitelia a učitelia jazykov
* rodičia
* vzdelávacie inštitúcie (materské a základné školy)
* vedenie materských a základných škôl
* pedagogické školy a inštitúcie pre ďalšie vzdelávanie
* samosprávy, obce a mestá

**Základné údaje**

Trvanie projektu03/2017 – 10/2020

Vedúci partner HP Úrad dolnorakúskej krajinskej vlády –

oddelenie materské školy

Projektoví partneri PP1 Mesto Senica

PP2 Nezisková organizácia Enviropark Pomoravie

PP3 DAPHNE – Inštitút aplikovanej ekológie

PP4 Školský úrad mesta Viedeň Európska kancelária

PP5 Rakúski priatelia detí, Krajská organizácia Viedeň

PP6 Spolková krajina Burgenland

PP7 Mestská časť Bratislava – Nové Mesto

PP8 Obec Záhorská Ves

Strategickí partneri Školský úrad dolnorakúskej krajinskej vlády

Rakúske Spolkové ministerstvo školstva

